André Le Roux: Gifpaddatjie | SARIE
André Le Roux: Gifpaddatjie	deur André le Roux
Nee, navorsers weet al lankal van dié paddatjie in die reënwoude van Peru. Hy's klein – twee van hom sal inpas op 'n man se duimnael – met sulke groot ogies en vrolike kleure. Geel en swart, of swart met 'n geel-oranje netwerk van strepe en 'n kleiner netwerk van witterige kolle op die pootjies.
Tog te oulik.
Boonop na-aap hy die kleure van ander paddas. Sy naam is nie verniet die mimic poison frog nie – hy's self giftig, maar hy maak die kleure na van minstens drie ander soorte paddatjies wat nog giftiger is as hy, net om seker te maak sy vyande kry die boodskap.
"Nou, hier's die nuus: Wat wetenskaplikes nié geweet het nie, tot vroeër vanjaar toe hulle die ontdekking gemaak het . . ." verduidelik jy. "Terwyl die paddatjie se promiskue maats lekker rondbaljaar in groot poele water waar daar genoeg kos vir almal is, is dié gifpaddatjie beperk tot kleiner poele, waar daar nie soveel te ete is nie. Dan besluit hy sowaar om by die huis te bly om toe te sien die kinders ly nie honger nie.
"Hy bly by sy wyfie: Die enigste monogame paddatjie in die hele amfibiese wêreld!" kondig jy triomfantlik aan.
Dit het wetenskaplikes agtergekom deur die paddatjies rond te skuif tussen poele van verskillende groottes. Dié in die groter poele met baie kos was promisku, maar dié in die kleiner poele met minder kos was monogaam. Wat vir die wetenskaplikes 'n goeie bewys is dat monogamie die gevolg kan wees van 'n enkele oorsaak – in dié geval die kleiner leefruimte (waterpoel).
Ná paring lê die wyfie-gifpaddatjie haar eiers op blare. Die getroue mannetjie abba dan elke paddavissie wat uitbroei netjies op sy rug tot binne-in 'n poeletjie water, wat versamel het in die blare van 'n plant, so 'n meter of wat bo die grond, maar meestal op die vogtige woudvloer. Elke poeletjie water kry sowat ses paddavissies, waar die mannetjie hulle sit en oppas. Sodra hy agterkom hulle is honger, roep hy die wyfie, wat 'n onbevrugte eiertjie in elke poeletjie lê. Dis kos vir die kleintjies.
71ZXWg ktmxpgzkwbei, [url=http://cjuwgxnyzwut.com/]cjuwgxnyzwut[/url], [link=http://gwfdwiadtkwq.com/]gwfdwiadtkwq[/link], http://snlvnborjyee.com/